Personkarakteristikker af MIY

**Jan Kjærgaard**

Jan Kjærgaard, 23 år, - elsker oplevelser, at prøve nye ting, og at udfordre mig selv.

Jeg har studeret datalogi og startede mit professionelle liv en uge inde i studieforløbet som algoritmeudvikler for Unsilo, arbejdede for Xamarin (Microsoft efter de blev opkøbt) på deres mobil test platform, og nu er jeg her.

Min titel er code-guru-deluxe, eller CTO. Det betyder egentligt bare betyder at jeg godt kan lide at have ret. Jeg står for udviklingen af mine is yours platformen.

Da jeg bruger det meste af dagen på at tænke ret dybt over logiske problemer, så når jeg kommer hjem kan jeg komme op og køre over noget så simpelt som god mad.

Mit motto er "En ekspert er en person som har lavet alle kendte fejl indenfor et område.”

**Daniel Sand**

Mit navn er Daniel Sand og er 25 år gammel. Jeg har en passion for deleøkonomi, og læser cand. merc. marketing. Mit ansvarsområde hos mineisyours er marketing. Jeg er nysgerrig på livet, og elsker når jeg får lov til at udfordre mig selv fysisk og gennem nye projekter. Mit personlige drive afspejles i mit ansvarsområde hos mineisyours, hvor nytænkning og en søgen efter det optimale, driver mig til altid at udføre mit arbejde bedst muligt.

Personlig motto: Mens man udsætter alting, glider livet forbi.

**Kristian** **Klercke**

Jeg hedder Kristian Klercke og jeg drømmer om en verden, hvor alle er deleøkonomer. Har studeret serviceøkonomi og er nu i gang med en PBA i innovation og entreprenørskab udenfor arbejdet. Efter mit internship hos Green Menu Planner, som er en IT virksomhed, blev jeg bevidst om at jeg ville i samme retning. Jeg er virksomhedens founder, overhoved og idemager. Derfor har jeg fået tildelt titlen som CEO. Jeg bruger min tid på at agere visionær og tænke store tanker.

Motto: Gør din svaghed til din styrke.

**Simon Husted**

Mit navn er Simon Husted. Jeg er 24 år og under uddannelse som Cand. merc International Business. Jeg sidder i rollen som produktansvarlig og nyder at gå i detaljen med vores produkt. Vi kræse om platformen, forbedrer den og videreudvikler i tæt samarbejde med vores dedikerede udviklingsteam. Uden for arbejdstimerne holder jeg af at udfordre venner og bekendte i alt form for konkurrencepræget sport og leg. Derudover engagerer jeg mig, også på det personlig plan, i deleøkonomien og dens muligheder hvortil jeg hyppigt udlejer min bil og lejlighed.

Motto: Kan det deles?

**Simon Juliussen**

Mit navn er Simon Juliussen og jeg er økonomi- og forretningschef i mineisyours. Jeg har altid haft et drive for at hjælpe mennesker og bringe dem tættere sammen, som jeg også har forsøgt at udleve igennem mit arbejde som forretningsdirektør i Studenterlauget, Danmarks største studieorganisation. Det er af min overbevisning at deleøkonomien giver danskerne nogle muligheder, for at interagere med hinanden på en ny og spændende måde, samtidig med at vi hæve den privatøkonomien for den enkelte, og adgangen til goder og oplevelser, som alle ikke nødvendigvis har adgang til. Igennem mit studie og arbejdsliv, har jeg erhvervet mig nogle kompetencer, der gør at jeg kan administrere forretningsudviklingen og økonomien i mineisyours, herunder de partnerskaber, der skal sikre at vores fremtidige kunder den bedste, tryggeste og mest gennemsigtige oplevelse med leje eller udleje igennem minisyours´ platform.